**ΑΝΑΚΟΙΝΩΣΗ**

**Μύρινα, 24-10-2017**

Το Πανεπιστήμιο Αιγαίου προτίθεται να προβεί στην «**Τμηματική προμήθεια πετρελαίου θέρμανσης για τις ανάγκες της Πανεπιστημιακής Μονάδας Λήμνου του Πανεπιστημίου Αιγαίου για το έτος 2017».**

Ο συνολικός προϋπολογισμός της ως άνω προμήθειας ανέρχεται στο ποσό των **5.700,00€** **συμπεριλαμβανομένου ΦΠΑ 17% €.** Η δαπάνη θα πραγματοποιηθεί με τη διαδικασία της απευθείας ανάθεσης για το σύνολο της προμήθειας, με κριτήριο ανάθεσης την πλέον συμφέρουσα από οικονομική άποψη προσφορά, **βάσει ποσοστού έκπτωσης επί τοις εκατό (%)** επί της ισχύουσας κάθε φορά, κατά την ημέρα παράδοσης, μέσης λιανικής τιμής πώλησης (συμπεριλαμβανομένου του Φ.Π.Α.), σύμφωνα με το Δελτίο Τιμών που εκδίδει το Υπουργείο Ανάπτυξης για τον Ν. Λέσβου.

Επισημαίνεται ότι οι ενδιαφερόμενοι θα πρέπει να επισυνάψουν στην προσφορά τους τα εξής δικαιολογητικά:

* Αντίγραφο άδειας λειτουργίας πρατηρίου υγρών καυσίμων που εκδίδεται από τη Διεύθυνση Μεταφορών και Επικοινωνιών,
* Αντίγραφο της άδειας διακίνησης πετρελαιοειδών που εκδίδεται από το Υπουργείο Ανάπτυξης, Τομέα Βιομηχανίας, σε περίπτωση μεταπωλητών υγρών καυσίμων,
* Πιστοποιητικό ADR (για οδηγό και αυτοκίνητο, εφόσον το βυτιοφόρο φέρει δεξαμενή χωρητικότητας μεγαλύτερη των 1000 λίτρων, η ισχύς του οποίου πρέπει να καλύπτει τον χρόνο της προς υπογραφή σύμβασης και υπεύθυνη δήλωση ότι αυτό θα ανανεωθεί πριν από τη λήξη του σε περίπτωση που η ισχύς του δεν καλύπτει τον χρόνο της προς υπογραφή σύμβασης.

Επίσης, για να είναι δυνατή η εισήγηση της Υπηρεσίας μας προς την Σύγκλητο σχετικά με την έγκριση της ανάθεσης της προμήθειας στον μειοδότη, θα πρέπει αυτός προηγουμένως να μας έχει προσκομίσει, σύμφωνα με την ισχύουσα Νομοθεσία: *1) Φορολογική ενημερότητα για κάθε νόμιμη χρήση, 2) Ασφαλιστική ενημερότητα, 3) Αντίγραφο Ποινικού Μητρώου* και αυτό να δηλώνεται στην φόρμα εκδήλωσης ενδιαφέροντος.

Παρακαλούνται όσοι επιθυμούν να εκδηλώσουν ενδιαφέρον προκειμένου να τους αποσταλεί η επίσημη Πρόσκληση για την κατάθεση προσφορών, να μας ενημερώσουν μέχρι και την **Παρασκευή 27 Οκτωβρίου 2017 και ώρα 10:00** επικοινωνώντας με το Γραφείο του Περιφερειακού Τμήματος Οικονομικών Υποθέσεων της Πανεπιστημιακής Μονάδας Λήμνου, οδός Μητροπολίτη Ιωακείμ 2, 81400 Μύρινα Λήμνου, *(Παπαδάκη Ειρήνη, τηλ. επικοινωνίας 2254083015)* ή με ηλεκτρονική αποστολή στο e-mail: epapadak@aegean.gr.

Συνημμένα:

* Φόρμα εκδήλωσης ενδιαφέροντος